en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en en en el el el el el en el el el el el el el el el el el el el el en en en el el en el el en el en en en en en en en en en en en en en en en el en en en en en en en en en en en en en en en en el el
Ομάδες σε BYE: Atlanta Falcons, Denver Broncos, New York Jets, San Diego Chargers Η αγωνιστική μπήκε με δυναμικό τρόπο, καθώς οι Carolina Panthers επικράτησαν των New Orleans Saints, φέρνοντας το ρεκόρ και των δύο στο 4 – 6. Πίσω με 20 πόντους, ο Drew Brees επικαλέστηκε τα γνωστά… μαγικά της Νέας Ορλεάνης, αλλά μες στην Καρολάινα δεν κατάφερε να κάνει την υπέρβαση, κι η ομάδα των Αγίων έχασε άλλον έναν αγώνα που θα έπρεπε να έχει πάρει. Στην Καρολάινα, μες στη ευθυμία της νίκης, ο τραυματισμός του Luke Kuechly έφερε μια πικρή γεύση στους φιλάθλους των Panthers, καθώς με πιθανή διάσειση, η ομάδα θα χάσει ένα από τα παραγωγικότερα μέλη της. Πολλά διακυβεύονται και σε αυτή την αγωνιστική, καθώς έχουν απομείνει μόλις έξι εβδομάδες για το τέλος της σεζόν. Πόσοι όμως μπορείτε να πείτε με σιγουριά τους συμμετέχοντες στα τελικά; Μόνο το τέλος της εβδομάδας θα μπορέσει να δώσει την απάντηση.
 Pittsburgh Steelers (4 – 5) @ Cleveland Browns (0 – 10)  Στάδιο: FirstEnergy Stadium Aπουσίες των Steelers: Marcus Wheaton (WR), Shamarko Thomas (S), Cameron Heyward (DE), Steven Johnson (LB), Darrius Heyward – Bey (WR), DeAngelo Williams Aπουσίες των Browns: Robert Griffin III (QB) H αγωνιστική Κυριακή ξεκινά με έναν αγώνα ανάμεσα σε ομάδες της AFC North. Οι Steelers βρέθηκαν στην πλευρά των ηττημένων την περασμένη Κυριακή, σε έναν εκπληκτικό αγώνα ενάντια στους Dallas Cowboys, και ευχαριστούν την καλή τους τύχη που οι Cincinnati Bengals δεν κατάφεραν να αποσπάσουν τη νίκη στον δικό τους αγώνα. Θεωρητικά, η αποστολή τους μες στο γήπεδο των Cleveland Browns θα είναι πιο εύκολη, αν και είχαν δυσκολευτεί στον τελευταίο τους αγώνα πέρσι στη regular season. Μεγάλη ευκαιρία να μπουν ξανά στο κυνήγι της κατάκτησης της AFC North, αφού οι Baltimore Ravens έχουν έναν ιδιαίτερα δύσκολο αγώνα μπροστά τους. Οι Browns πιθανότατα προγραμματίζουν ήδη να πάρουν την καλύτερη επιλογή που θα τους προσφέρει το πρώτο pick του NFL Draft το 2017. Συνήθως, το εντός έδρας πλεονέκτημα προσφέρει καλύτερες βάσεις για νίκη του γηπεδούχου, αλλά η ομάδα του Κλίβελαντ δεν έχει το απαραίτητο ταλέντο στην άμυνα για να κοιτάξει στα μάτια το επιθετικό δυναμό που έχουν οι Steelers. Το μόνο που μπορούν να κάνουν είναι να προσπαθήσουν για το καλύτερο στην επίθεσή τους, και να εκμεταλλευτούν μια αρκετά ασθενική άμυνα στην πλευρά των αντιπάλων.  Baltimore Ravens (5 – 4) @ Dallas Cowboys (8 – 1)  MATCH OF THE WEEK Στάδιο: AT&T Stadium Aπουσίες των Ravens: Willie Henry (DT), Alex Lewis (OG) Aπουσίες των Cowboys: Geoff Swaim (TE), Barry Church (S), Morris Clairborne (CB) Ο δυσκολότερος αγώνας ως τώρα περιμένει τους Ravens μες στο Ντάλας, καθώς δεν έχουν αντιμετωπίσει επίθεση σαν των Cowboys αυτή τη σεζόν. Η άμυνα κάνει εξαιρετικά παιχνίδια, ακόμα και με τον τραυματία Terrell Suggs, αλλά η επίθεση έχει ακόμα τρανταχτά προβλήματα, τα οποία πολλαπλασιάζονται αυτή την εβδομάδα με την απουσία του Alex Lewis κι, ίσως, του πολύ έμπειρου Marshall Yanda. Αν κι ήττα δεν θα κινδυνέψει τη θέση τους στην κατηγορία, είναι σίγουρα ένα μεγάλο τεστ για την αντοχή των Κορακιών, για το αν μπορούν να ανταγωνιστούν τις ναυαρχίδες της λίγκας. Οι Cowboys, από την άλλη, απολαμβάνουν το καλύτερο σερί νικών που έχουν κάνει από το 1977. Με την τελευταία τους επιβλητική νίκη ενάντια στους Pittsburgh Steelers, ο Dak Prescott κέρδισε και δικαιωματικά τον τίτλο του βασικού για το υπόλοιπο της σεζόν, αφού η νίκη τους τούς ανέβασε στην κορυφή της κατηγορίας τους, της περιφέρειας αλλά κι ολόκληρης της λίγκας. Αυτή την εβδομάδα τους περιμένει ένας πολύ διαφορετικός αγώνας, καθώς έχουν να αντιμετωπίσουν μία από τις ανώτερες άμυνες του NFL, και μια ομάδα που θα προσπαθήσει να διατηρήσει τη δική της πρώτη θέση στην AFC North.  Jacksonville Jaguars (2 – 7) @ Detroit Lions (5 – 4)  Στάδιο: Ford Field Aπουσίες των Jaguars: Chris Smith (DE) Aπουσίες των Lions: Οι Jaguars θέλουν να ελπίζουν σε ένα νικηφόρο σερί για να κλείσει καλά μια απογοητευτική σεζόν, καθώς δε μπόρεσαν να διεκδικήσουν την AFC South. Σε αυτό ελπίζει κι ο head coach Gus Bradley που νιώθει την καρέκλα του να τρίζει και αντιλαμβάνεται πως αν η ομάδα του δε δώσει θετικά δείγματα πριν τα Χριστούγεννα, μάλλον θα πρέπει να πακετάρει και να αφήσει το Jacksonville. Αρχής γενομένης από το παιχνίδι στο Detroit, η επίθεση των Jaguars θα πρέπει να γίνει πιο προσεκτική, να αποφύγει τα fumbles και τα interceptions και επιτέλους να δείξει πως μπορείς να απειλήσει με το running game. Αντίστοιχα, η άμυνα θα πρέπει να βρει τρόπο να ανακόψει τις επιθέσεις των Lions και δώσει περισσότερες ευκαιρίες στον Blake Bortles και την παρέα του να “χτυπήσουν” το ματς κι όχι να κυνηγάνε συνέχεια το σκορ. Οι Lions μπορεί να είναι οι πρωτοπόροι της NFC North, όμως φέτος είναι ικανοί για το χειρότερο και το καλύτερο σε κάθε παιχνίδι και τους έχουμε δει να χάνουν παιχνίδια. Προέρχονται από bye week, είναι πιο ξεκούραστοι και σε καλύτερη κατάσταση από πλευράς ηθικού σε σύγκριση με τους φιλοξενούμενους, όμως καλούνται να δείξουν ότι μπορούν να πάρουν την κατηγορία χωρίς να περιμένουν τους Vikings και τους Packers να τη χάσουν. Ο Matt Stafford έχει ακούσει διθυραμβικές κριτικές για τις φετινές του εμφανίσεις, όμως είναι αρκετός για να μπουν οι Lions στα playoffs; Η υπόλοιπη ομάδα έχει σκαμπανεβάσματα στην απόδοσή της και ένα παιχνίδι σαν αυτό με το Jacksonville είναι ευκαιρία να κάνουν μια ακόμα νίκη και πατήσουν πιο γερά στα πόδια τους ενόψει της συνέχειας.  Tennessee Titans (5 – 5) @ Indianapolis Colts (4 – 5)  Στάδιο: Lucas Oil Stadium Aπουσίες των Titans:  Aπουσίες των Colts: Kendall Langford (DE) Μεγάλη μάχη αναμένεται να είναι το Κυριακάτικο ντέρμπι της AFC South, καθώς ο νικητής, σε περίπτωση που στραβοπατήσουν οι Houston Texans στο Μεξικό, θα φέρει τη μια ομάδα πιο κοντά στη wild card, κι ίσως στην πρώτη θέση. Την τελευταία διάκριση θα την διεκδικήσουν οι Tennessee Titans, καθώς αν νικήσουν, και χάσουν οι Texans, θα έχουν το ίδιο ρεκόρ νικών. Οι Titans συγκλόνισαν τον κόσμο του NFL, καθώς ένα χρόνο μετά βρέθηκαν από το 2 – 14 στο να αποδεκατίζουν τους Green Bay Packers, αφού σκόραραν 47 πόντους. Το εκπληκτικό running game της ομάδας έφερε τους αντιπάλους στα γόνατά τους, με τον Marcus Mariota να κάνει παιχνίδι καριέρας με 295 γιάρδες και 4 passing touchdown. Αυτή την υπεροχή θα θελήσουν να μεταφέρουν στην Ιντιανάπολις, σε ένα παιχνίδι που πρέπει να κερδίσουν, για να βελτιώσουν το αγωνιστικό τους ρεκόρ, αλλά και το ρεκόρ ενάντια σε ομάδες της κατηγορίας τους. Οι Indianapolis Colts επιστρέφουν από bye week, και συμπτωματικά η τελευταία τους νίκη ήταν επίσης ενάντια στους Green Bay Packers. Με οδηγό τον αξιόπιστο Frank Gore, και την ολοένα καλύτερη αγωνιστική κατάσταση του Andrew Luck, η νίκη είναι ο μοναδικός στόχος για τους Colts, καθώς η ήττα μπορεί να τους κοστίσει και ολοκληρωτικά τις ελπίδες για πρόκριση στα τελικά.  Buffalo Bills (4 – 5) @ Cincinnati Bengals (3 – 5 – 1)  Στάδιο: Paul Brown Stadium Aπουσίες των Bills: Corbin Bryant (DT), Sammy Watkins (WR), Eric Wood (C) Aπουσίες των Bengals:  Oι Buffalo Bills επιστρέφουν από τη bye week τους, κι έχουν αρκετή δουλειά να κάνουν για να προλάβουν τους Dolphins, οι οποίοι κατάφεραν να πάρουν άλλη μια νίκη, και να βρεθούν πάνω από τους Bills. Σε αυτόν τον αγώνα, όμως, κι οι δύο ομάδες τα παίζουν όλα για όλα, καθώς μια ήττα εξαλείφει τις περισσότερες πιθανότητες για πρόκριση. Σκοπός της ομάδας θα είναι να καλύπτει τα νότα των αγαπημένων receivers του Andy Dalton, αλλά και να επαναλάβουν τα επιτυχή βήματα του Μαϊάμι ενάντια στην κακή άμυνα των Bengals. Κοινώς, η ομάδα πρέπει να συγχρονιστεί πλήρως και να εμποδίσει κάθε επίθεση, αν θέλει να έχει καλές προσδοκίες. Στο Σινσιννάτι, οι Τίγρεις είχαν μια μεγάλη ευκαιρία να επανέλθουν στο… ράλι για την κατάκτηση της AFC North, αλλά ο αγώνας ενάντια στους New York Giants γλίστρησε μέσα από τα χέρια τους. Παρόλη την επιστροφή του αγαπημένου, από τον Dalton, Tyler Eifert, o quarterback έκανε άλλο ένα κακό παιχνίδι, κι είναι φανερό ότι έχει χάσει πολλή από την αίγλη της περσινής χρονιάς. Ωστόσο, οι Bengals είναι γνωστοί για τις υπερβάσεις τους, και θα πρέπει άμεσα να κάνουν μία την Κυριακή. Διαφορετικά, με πιθανές νίκες των Steelers και Ravens, η ομάδα του Cincinnati κινδυνεύει να χάσει τα playoffs για πρώτη φορά μετά από έξι χρόνια, ειδικά αφού το ρεκόρ τους σε κατηγορία και περιφέρεια δεν είναι και το πιο προσοδοφόρο.  Tampa Bay Buccaneers (4 – 5) @ Kansas City Chiefs (7 – 2) 
Στάδιο: Arrowhead Stadium Aπουσίες των Buccaneers: Evan Smith (C) Aπουσίες των Chiefs:
Θα μπορέσουν οι Tampa Bay Buccaneers να σταματήσουν τον ξέφρενο ρυθμό των Kansas City Chiefs; Οι φιλοξενούμενοι Bucs έχουν τέσσερις σερί νίκες και βρίσκονται στο 4-5 ρεκόρ με τους γηπεδούχους Chiefs να επιζητούν την νίκη που θα τους διατηρήσει στην κορυφή της AFC West. Η ασταμάτητη πίεση της άμυνας των Chiefs θα προσπαθήσει να περιορίσει τo δίδυμο των Jameis Winston – Mike Evans μπλοκάροντας τα επιθετικά πλάνα του Dirk Koetter. Την τελευταία αγωνιστική οι Chiefs απέδειξαν ότι πολύ δύσκολα χάνουν ενα παιχνίδι, αλλά η ομάδα των Buccaneers πάντα είναι πρόθυμη να κάνει την μεγάλη έκπληξη.
Chicago Bears (2 – 7) @ New York Giants (6 – 3)
Στάδιο: Metlife Stadium Aπουσίες των Bears: Kyle Long (OG), Will Sutton (DL), Alshon Jeffery (WR) Aπουσίες των Giants: Brett Jones (C), Justin Pugh (OG) Οποιαδήποτε θετική εικόνα είχαν δείξει οι Bears δύο αγωνιστικές πριν, καθώς και οι ελπίδες που είχαν τοποθετηθεί στην καλή αγωνιστική εικόνα της επιστροφής του Jay Cutler, έσβησαν εντελώς μες στη Φλόριντα. Ο Cutler έκανε ένα από τα χειρότερα παιχνίδια που έχουμε δει, με συνολικά τέσσερα turnovers, αποτέλεσμα της κακής offensive line που τον πλαισίωνε, καθώς και της δικής του κακής κρίσης. Με τον Alshon Jeffery στη λίστα της διαθεσιμότητας για τέσσερεις εβδομάδες, τον βετεράνο της offensive line, Kyle Long, να αποχωρεί για τη σεζόν λόγω τραυματισμού, και το επιζήμιο ρεκόρ του 2 – 7, είναι σχεδόν σίγουρο ότι οι Αρκούδες ήδη κοιτάνε την επόμενη χρονιά. Με τη μισή τους επίθεση αποδεκατισμένη, η οποία παραμένει μόνο με τα αξιόπιστα χέρια των Jordan Howard και Cameron Meredith, είναι λίγα αυτά που μπορεί να κάνει το Σικάγο για να νικήσει μες στη Νέα Υόρκη. Η ομάδα του Eli Manning δείχνει ότι δεν… μασάει από αλλαγές προπονητών, και διεκδικεί τη θέση της wild card που προσφέρεται απλόχερα στην δυναμική κατηγορία της NFC East. Επικρατώντας στο βραδινό αγώνα της Δευτέρας, οι New York Giants σκαρφάλωσαν στη δεύτερη θέση της NFC East, και κατέκτησαν το πρώτο εισιτήριο της wild card. Στον αγώνα με τους Bears, οι Γίγαντες θα κληθούν να επαναλάβουν την επιτυχημένη συνταγή που διατηρεί το νικηφόρο σερί των τεσσάρων νικών, με την επίθεση να κείτεται στα χέρια των Odell Beckham και του ανερχόμενου Sterling Shepard, και την άμυνα να ασφυκτιά την αντίπαλη offensive line, η οποία στην περίπτωση των Bears, είναι αρκετά αδύναμη.  Arizona Cardinals (4 – 4 – 1) @ Minnesota Vikings (5 – 4)  Στάδιο: U.S Bank Stadium Aπουσίες των Cardinals: Gabe Martin (LB), Jaron Brown (WR), Chris Johnson (RB) Aπουσίες των Vikings: Jake Long (OT) Η δυσκολία των Arizona Cardinals να επιβληθούν ακόμη μια φορά ενάντια σε divisional αντίπαλο, και μάλιστα μία από τις χειρότερες ομάδες της φετινής σεζόν, δείχνει πως η τελευταία σεζόν του αγαπητού Larry Fitzgerald ίσως τον βρει εκτός playoffs, μιας κι η ομάδα δυσκολεύεται σε κάθε τομέα της. Ειδικά, με την επικράτηση των Seattle Seahawks, και την ανταγωνιστικότητα που προσφέρει η NFC East, ακόμα κι ένα θετικότερο ρεκόρ μπορεί να μην αποδειχτεί αρκετό για τους Καρδινάλιους. Αυτή την εβδομάδα αντιμετωπίζουν μια ομάδα που έπεσε απότομα στο κενό, μετρώντας 4 σερί ήττες, και βρίσκεται σε κίνδυνο να χάσει όχι μόνο την πρώτη θέση της division, αλλά και την πρόκριση. Παρόλα αυτά, οι Minnesota Vikings διαθέτουν μια αρκετά καλή επίθεση, κι η άμυνά τους σίγουρα θα κυνηγήσει τον αργό Carson Palmer, με σκοπό να τον ταράξει αρκετά ώστε να κάνει άλλο ένα κακό παιχνίδι. Ο εκτροχιασμός των Packers φαίνεται να συνάδει με αυτόν των Vikings, καθώς κι οι δύο βρίσκονται σε κατάσταση πανικού, έτοιμοι να βρεθούν εκτός playoffs με το παραμικρό στραβοπάτημα, και να χάσουν τη θέση τους στους μαχώμενους Detroit Lions. Παρόλη τη γοργή απάντηση της επίθεσης ενάντια στους Redskins, που την είδε να σημειώνει 20 πόντους μόλις σε μία περίοδο, εντούτοις οι Vikings δεν κατάφεραν να πάρουν τη νίκη, πέφτοντας στο 5 – 4. Ο αγώνας και για τις δύο ομάδες είναι ζωής και θανάτου, και οι Vikings θα πρέπει να εκμεταλλευτούν την πιθανή απουσία του Tyrann Mathieu επαρκώς, για να έχουν μια ευκαιρία να αρπάξουν μια πολυπόθητη εντός έδρας νίκη.
Miami Dolphins (5 – 4) @ Los Angeles Rams (4 – 5)  Στάδιο: Los Angeles Memorial Coliseum Aπουσίες των Dolphins: Branden Albert (OT) Aπουσίες των Rams:  Οι Dolphins ταξιδεύουν από ωκεανό σε ωκεανό προσπαθώντας να διευρύνουν το σερί νικών τους στις πέντε. Αντίπαλος τους οι Rams, και ο Jared Goff. Παρά το γεγονός ότι το τελευταίο παιχνίδι του Case Keenum στο αρχικό σχήμα ήταν νικηφόρο, το προπονητικό τιμ της ομάδας του LA έκρινε την πρώτη επιλογή του φετινού draft επιτέλους έτοιμη για να ηγηθεί της ομάδας. Η συνταγή της επιτυχίας για την ομάδα του Miami περιελάμβανε μεγάλες εμφανίσεις στο running game και πιο συγκεκριμένα από τον Jay Ajavi. Αυτό πρέπει να επαναληφθεί απέναντι σε μία καλή αμυντική γραμμή των Rams. Αν οι γηπεδούχοι καταφέρουν να σταματήσουν τόσο τον Ajavi όσο και τον Ryan Tannehill, θα χρειαστούν την offensive line να κάνει μία καλή εμφάνιση για να νικήσουν. Το προβληματικό unit των Rams δεν έχει καταφέρει φέτος να βοηθήσει τον Todd Gurley στο running game ενώ έχει επιτρέψει και 23 sacks.
New England Patriots (7 – 2) @ San Francisco 49ers (1 – 8)  Στάδιο: Levi’s Stadium Aπουσίες των Patriots: Rob Gronkowski (TE) Aπουσίες των 49ers:
Οι Patriots φιλοδοξούν να επανέλθουν στις νίκες μετά την εντός έδρας ήττα τους από τους Seahawks. Αντίπαλος είναι οι San Francisco 49ers, με προπονητή τον Chip Kelly, που είχε νικήσει στο Foxborough με τους Eagles την περασμένη σεζόν. Η φετινή αναμέτρηση δεν θα θυμίζει σε τίποτα την τελευταία των δύο ομάδων, όπου ήταν αμφότερα ανταγωνιστικές. Οι Patriots είναι δεύτεροι στο NFL, ενώ οι 49ers δεύτεροι από το τέλος. Κι αυτό μόνο τυχαίο δεν είναι. Η επίθεση των φιλοξενούμενων δείχνει σε πολύ καλή κατάσταση, αλλά ενδέχεται να αγωνιστεί χωρίς τον κορυφαίο της receiver, Rob Gronkowski, ο οποίος έχει χάσει τις προπονήσεις όλης της εβδομάδας.
Αυτό δεν αναιρεί το γεγονός ότι η κακή και φέτος άμυνα των Niners κινδυνεύει με μεγάλο παθητικό. Η ελπίδα των γηπεδούχων έγκειται στα προβλήματα των αντιπάλων τους στην άμυνα. Οι αμυντικοί των Patriots βγάζουν ένα κακό πρόσωπο τόσο προσωπικά όσο και ομαδικά. Αυτό επιτρέπει στον Colin Kaepernick να ονειρεύεται μία εμφάνιση αντίστοιχη με την προ τετραετίας επικράτηση τους απέναντι στους Πατριώτες. Μεγάλο στοίχημα του παιχνιδιού είναι το κατά πόσον οι 49ers θα μπορέσουν να φτιάξουν μεγάλα drives, τόσο για να σκοράρουν όσο και να κρατήσουν εκτός παιχνιδιού τον Tom Brady και την επίθεση του. Και για να φτιάξουν τέτοια drives πρέπει να τρέξουν την μπάλα. Θα μπορέσουν;
Philadephia Eagles (5 – 4) @ Seattle Seahawks (6 – 2 – 1)  Στάδιο: Centurylink Field Aπουσίες των Eagles: Terrence Brooks (S) Aπουσίες των Seahawks: Mike Morgan (LB) Το δύσκολο πρόγραμμα συνεχίζεται για τον Carson Wentz και τους συμπαίκτες του. Μετά τα ματς με τους Cowboys, τους Giants και τους Falcons, οι Eagles ταξιδεύουν στο μακρινό Seattle για να αντιμετωπίσουν τους Seahawks. Με ρεκόρ 5 – 4, οι Eagles βρίσκονται σε απόσταση βολής από τους Redskins και τους Giants και ελπίζουν σε στραβοπάτημα τους για να μπορέσουν να βρεθούν σε θέση πρόκρισης, μιας και αυτές οι δύο ομάδες κρατάνε αυτή τη στιγμή τα wild card εισιτήρια. Θα πρέπει, βέβαια, να περάσουν νικηφόρα από το CenturyLink κι αυτό είναι πολύ πιο εύκολο στα λόγια από την πράξη. Η άμυνα θα είναι το βασικό όπλο τους και ελπίζουν πως στην επίθεση θα καταφέρουν να τρέξουν τη μπάλα αποτελεσματικά για δεύτερη συνεχόμενη αγωνιστική. Οι Seahawks προέρχονται από ένα μεγαλοπρεπές “διπλό” στο Foxborough και είναι αήττητοι στο σπίτι τους. Ο Russell Wilson βρίσκεται σε εξαιρετική φόρμα, παρά το γεγονός πως το running game και η offensive line δεν τον βοηθούν. Χαρακτηριστικό του πόσο καλά παίζει ο Wilson είναι η συνολική αλλαγή στο dna της ομάδας, που έχει μετατραπεί σε μια πιο ισορροπημένη ομάδα, παρά σε ομάδα που περιμένει την άμυνα να καθαρίσει. Έχουν δεχθεί 24 – 25 πόντους 4 φορές φέτος και έχουν καταφέρει να νικήσουν στις τρεις από αυτές. Για τους Seahawks, το παιχνίδι αυτό δεν είναι τόσο κρίσιμο όσο για τους Eagles, ωστόσο δε θέλουν να δώσουν ευκαιρία στους Cardinals να πλησιάσουν.
ΚΥΡΙΑΚΗ 20/11, 03:30 (ξημερώματα Δευτέρας)
Green Bay Packers (4 – 5) @ Washington Redskins (5 – 3 – 1)  Στάδιο: FedEx Field Aπουσίες των Packers: T.J Lang (OG), Jake Ryan (LB), Don Jackson (RB) Aπουσίες των Redskins: Josh Doctson (WR) Πλήρης εκτροχιασμός. Έτσι μπορεί να χαρακτηριστεί η φετινή σεζόν των Packers, οι οποίοι κινδυνεύουν να χάσουν ένα εισιτήριο για τα τελικά για πρώτη φορά από το 2008, στο πρώτο έτος του Aaron Rodgers. Οι αδυναμίες τους εμφανίστηκαν εντελώς ενάντια στον αγώνα με τους Titans, και θα είναι δύσκολο να ανακτήσουν οποιοδήποτε κουράγιο για αντεπίθεση. Με την κακή αγωνιστική εικόνα της NFC North γενικότερα, υπάρχουν ακόμα ελπίδες πρόκρισης, με την προϋπόθεση να νικήσουν στη Ουάσινγκτον. Έργο δύσκολο, καθώς οι Redskins κυνηγάνε την πολυπόθητη θέση για wild card που μπορεί να χαρίσει η ανατολική NFC. Η ομάδα της Ουάσινγκτον κατάφερε να διατηρήσει το προβάδισμα των έξι πόντων ενάντια στην έταιρη ομάδα της NFC North, τους Vikings, και βρίσκεται μόλις μία ανάσα μακριά από την wild card. Ο Kirk Cousins φαίνεται να έχει αποκτήσει αρμονία με τις επιθετικές του επιλογές, αφού χρησιμοποιήσε επάξια τους περισσότερους receivers του, σκοράροντας 2 touchdowns. Με το χάος που επικρατεί στο Γκριν Μπέι, το παιχνίδι αυτό φαντάζει ιδανικό για τους γηπεδούχους, αλλά θα πρέπει να βρουν τρόπο να φροντίσουν την άμυνά τους, η οποία επέτρεψε 20 πόντους μόλις στη δεύτερη περίοδο ενάντια τους Vikings. Μπορεί να μην είναι κάτω από το καλύτερό του φεγγάρι, αλλά ο Aaron Rodgers δεν είναι Sam Bradford, και σίγουρα θα έχει αρκετές ευκαιρίες να πάρει το προβάδισμα.
ΔΕΥΤΕΡΑ 21/11, 03:30 (ξημερώματα Τρίτης)
Houston Texans (6 – 3) @ Oakland Raiders (7 – 2)  Στάδιο: Estadio Azteca Aπουσίες των Raiders:  Aπουσίες των Texans: Alfred Blue (RB), Jaelen Strong (WR)
Η αγωνιστική κλείνει με το παιχνίδι ανάμεσα σtoυς Houston Texans και τους Oakland Raiders στο Estadio Azteca στην πόλη του Mεξικό. Οι Raiders προέρχονται απο bye week σαφώς πιο ξεκούραστοι και οι Texans έπειτα από την επικράτησή τους επί των Jacksonville Jaguars. Οι δύο ομάδες έχουν εντελώς διαφορετικές φιλοσοφίες, μιας και οι Raiders διαθέτουν μια από τις καλύτερες επιθέσεις του πρωταθλήματος, και οι Texans οφείλουν την έως τώρα επιτυχημένη πορεία τους στην πολύ δυνατή αμυντική τους λειτουργία. Η ομάδα με τα λιγότερα λάθη θα είναι αυτή που θα βγει νικήτρια την Δευτέρα το βράδυ.
Previous Post Game Previews Week 10
Next Post Game Previews Week 12
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.